Nobinan työnseisaus alkaa torstaiaamuna klo 03 ja päättyy perjantaiaamuna kello 03.

Helsingin seudun liikenne HSL kertoo sivuillaan Nobinan työnseisauksen haittaavan bussiliikenettä torstaina 21.9. Katso lista linjoista, (siirryt toiseen palveluun) joilla työnseisaus näkyy.

Nobinan mielenilmauksen vuoksi jää ajamatta satoja bussivuoroja. Listalla Helsingin linjat on merkitty H-kirjaimella, Espoon E-kirjaimella.

HSL

Mielenilmauksen takana on Nobina South -varikon pääluottamusmiehen Auror Kiserin mukaan se, ettei konsernin pääluottamusmiestä päästetty tiistaina työntekijän tukihenkilöksi työnantajan kanssa käytyihin keskusteluihin ja konsernin pääluottamusmies poistettiin tilasta voimakeinoin.

Nobinan toimitusjohtaja Tom Ward kertoi keskiviikkoiltana saaneensa tiedon laittomasta työnseisauksesta, mutta sen perustuvan kuulopuheisiin.

Wardin mukaan tapahtumat ovat lähteneet liikkeelle tavallisesta esimies-alaiskeskustelusta kuljettajan kanssa Köysikujan varikolla. Jostakin syystä paikalla olivat kuljettajan tukihenkilöinä myös pääluottamusmies ja työsuojeluvaltuutettu.

– Jostain syystä keskustelusta oli lähtenyt leviämään tieto, että pääluottamusmieheen olisi käyty keskustelussa käsiksi. Tämä ei kuitenkaan pidä paikkaansa, Ward sanoo.

Lue myös:

Nobinan bussit pysähtyvät vuorokaudeksi – pääkaupunkiseudulla jää ajamatta satoja vuoroja

Nobinan toimitusjohtaja hämmentynyt ensi yönä uhkaavasta työnseisauksesta: "En ole saanut mitään tietoa"